કૉકટેલ રિંગ એટલે મોટી સાઇઝની રિંગ. આની કોઈ સ્ટાન્ડર્ડ સાઇઝ હોતી નથી. કૉકટેલ રિંગ પહેલાં મોટા અને પ્રેશિયસ સ્ટોનમાં જ બનતી હતી, પણ હવે મોંઘવારી એટલી વધી ગઈ છે કે કૉકટેલ રિંગ ઇમિટેશન સ્ટોનમાં પણ બનાવવામાં આવે છે. કૉકટેલ રિંગની ડિઝાઇન વિશે જણાવતાં જ્વેલરી-ડિઝાઇનર માનિની શાહ કહે છે, ‘આમાં ડિઝાઇનમાં તમને ફ્લાવર, મોટો ચોરસ, બિગ રાઉન્ડ, લંબગોળ, ઝિગઝૅગ વગેરે મળે છે તો બીજી બાજુ કૉકટેલ રિંગ તમને ઍનિમલ શેપમાં પણ જોવા મળે છે. ટૂંકમાં કૉકટેલ રિંગમાં તમને બધી ઍબ્સ્ટ્રૅક્ટ ડિઝાઇન જ જોવા મળે છે.’